انساك يا سلام

انساك يا سلام

 كلماتها 

أنساك..! ده كلام..؟ أنساك..! يا سلام..!

أهو ده اللى مش ممكن أبداً. ولا أفكر فيه أبداً

ده مستحيل قلبي يميل ويحب يوم غيرك أبدا
أبدا أبدا
أهوده اللى مش ممكن أبدا

ولا ليله ولا يوم.. أنا دقت النوم ..ايام بعدك

كان قلبك فين؟..وحنانك فين؟.. كان فين قلبك؟

أنا أنسى جفاك وعذابى معاك ما أنساش حبك

أنساك ده كلام انساك يا سلام

واحب تانى ليه وأعمل فى حبك إيه

ده مستحيل قلبى يميل ويحب يوم غيرك أبداً

أهو ده اللى مش ممكن أبداً

ذكريات حبي وحبك ما انساهاش هى أيامى اللّى قلبى فيها عاش

فيها أحلام قلتها وحققتها لى فيها أحلام لسه أنا ما قلتهاش

اللى فات من عمرى كان لك من زمان

واللى باقى منه جاى لك له اوان

وأحب تانى ليه وأعمل فى حبك إيه

ده مستحيل قلبي يميل ويحب يوم غيرك أبداً

أهو ده اللى مش ممكن أبداً

كان لك معايا اجمل حكاية فى العمر كله

سنين بحالها ..ما فات جمالها..على حب قبله

سنين ومرت زى الثوانى فى حبك انت

وإن كنت أقدر أحب تانى أحبك انت

كل العواطف الحلوة بينا كانت معانا لحد فى خصامنا

وإزاى تقول أنساك وأتحول وأنا حبي لك أكتر من الاول

واحب تانى ليه وأعمل فى حبك إيه

ده مستحيل قلبي يميل ويحب يوم غيرك أبداً

أهو ده اللى مش ممكن أبداً


 شوف كمان 

ليستة اغانى ام كلثوم

تصنيف:اغانى باللغه المصريه
تصنيف:اغانى ام كلثوم
تصنيف:كلمات اغانى